‘યોગ’ના સંદર્ભમાં પોતપોતાના વર્તન વિશે ત્રણે કૌંતેયોએ કરેલી પોતપોતાની સમજૂતીઓ કથામાં ગૂંથતી વખતે વ્યાસે તેમાં અતિશય સુંદર નાટ્ય ગૂંથ્યું છે. ભલે હાથી હોય, એક અશ્વત્થામા ખરેખર માર્યો ગયો હોવાને કારણે પોતે સત્ય બોલ્યો એમ માનનારો એક કૌંતેય; ભલે ને ‘अव्यक्तम्’ હોય, પોતાના મોંમાંથી ‘कुञ्जर:’ શબ્દ બહાર આવ્યો હોવાને કારણે પોતે સત્ય જ બોલ્યો એમ માનનારો બીજો કૌંતેય; અને આપણી નજર સામે બનતી વાત ગમે તેટલી ગર્હણીય હોય, પણ આપણે તે કરતા ન હોવાને કારણે આપણે તે માટે જવાબદાર નથી એમ માનનારો ત્રીજો કૌંતેય !